| Seksualinė įvairovė |
| --- |
| 

---

 |
| Bendros sąvokos |
| Lesbietės · Gėjai · Biseksualai · Aseksualai · Translyčiai · Interlyčiai |
| Kultūra ir visuomenė |
| LGBT · LGBT Lietuvoje · Lyties tapatybė · Socialinė lytis · LGBT judėjimai · LGBT eitynės · Tos pačios lyties asmenų santuoka · Tos pačios lyties asmenų tėvystė · LGBT simboliai |
| Ž • A • R |

**LGBT** bendruomenei priskiriami tam tikri **simboliai**, simbolizuojantys lygybę, toleranciją, lojalumą vienas kitam. Vaivorykštės vėliava bei rožinis trikampis yra labiausiai paplitę LGBT simboliai.

Trikampiai
----------

Rožinis trikampis yra vienas seniausių LGBT simbolių, kurio kilmė – ženkleliai, kuriuos ant drabužių homoseksualūs vyrai privalėjo nešioti nacių koncentracijos stovyklose. Dauguma iš 5-15 tūkst. gėjų ir lesbiečių, įkalintų stovyklose, mirė kartu su 6 mln. žydų, kuriuos naciai žudė holokausto metu. Rožinis trikampis buvo naudojamas būtent homoseksualiems vyrams atpažinti: lesbietės nebuvo įtrauktos į Vokietijos Demokratinės Respublikos baudžiamojo kodekso skirsnį (Paragraph 175), kuriame homoseksualų santykiai apibūdinami kaip nusikaltimas. Vis dėlto moterys būdavo areštuojamos ir įkalinamos už „antivisuomeninį elgesį", į kurį buvo įtrauktas feminizmas, homoseksualūs santykiai bei prostitucija. Šios moterys turėdavo ant drabužių nešioti juodą trikampį. Lesbietės panaudojo šį ženklą kaip savo simbolį lygiai taip, kaip gėjai panaudojo rožinį trikampį.

| **Rožinis trikampis** | **Juodas trikampis** | **Rožinis ir geltonas trikampis** |
| --- | --- | --- |
|  |  |  |
| Rožiniu trikampiu nacių koncentracijos stovyklose buvo žymimi homoseksualūs vyrai. | Juodu trikampiu nacių koncentracijos stovyklose buvo žymimi „asocialūs", „tingintys dirbti" žmonės, prostitutės, romai ir kiti. Ženklas panaudotas kaip lesbiečių simbolis. | Rožinis trikampis, pavaizduotas ant geltono trikampio, nacių koncentracijos stovyklose žymėjo žydų kilmės homoseksualus. |

Vaivorykštės vėliava
--------------------

  
*Šešių spalvų vėliava, populiari nuo 1979-ųjų.*

  
*Viršutinė juosta panaikinta dėl rožinės medžiagos neprieinamumo. (1978–1979 m.)*

  
*Pirminis vėliavos variantas, sukurtas 1978 m.*

Vaivorykštės vėliavą 1978 m. sukūrė San Francisko menininkas Gilbert Baker. Spalvų kompozicija buvo kelis kartus pakeista dėl plačiam naudojimui tinkamų medžiagų prieinamumo. Nuo 1979 m. iki šių dienų vaivorykštės vėliava susideda iš 6 juostų: raudonos, oranžinės, geltonos, žalios, mėlynos ir violetinės. Šios spalvos, atspindinčios LGBT bendruomenės vieningumą, naudojamos ant įvairių daiktų.

Biseksualų vėliava, trikampiai ir mėnuliai
------------------------------------------

Bisexual moon symbol

Overlapping triangles

Bisexual Pride flag

Biseksualų vėliavą, pirmą kartą pasirodžiusią 1998 m. gruodžio 5 d. sukūrė Michael Page. Vėliavą sudaro plati rausvai raudona juosta viršuje (atspindi potraukį tai pačiai lyčiai), plati mėlynos spalvos juosta apačioje (atspindi potraukį priešingai lyčiai) ir siauresnė šviesiai violetinė juosta viduryje (atspindi potrauki abiem lytims). Rožinio ir mėlyno persidengiančių trikampių simbolio tiksli kilmė neaiški. Dviejų mėnulių simbolis buvo sukurtas norint išvengti rožinio trikampio, kuris asocijuosasi su naciais. Šis simbolis plačiai naudojamas Vokietijoje ir aplinkinėse šalyse.

Kiti LGBT simboliai
-------------------

The Greek symbol lambda
### Lambda

Graikų abėcėlės raidė lambda 1970 m. buvo pasirinkta kaip LGBT simbolis. 1974 m. gruodžio mėn. Tarptautinis Gėjų Teisių Kongresas raidę lambda oficialiai pripažino gėjų ir lesbiečių teisių simboliu. Lambda simbolizijuoja santarvę ir teisingumą.

The labrys symbol.
### Kirvis

Dviašmenio kovinio kirvio simbolis buvo naudojamas Mino civilizacijoje (teigiama, kad jis simbolizavo matriarchatą). Šis ženklas, naudojamas nuo 7-ojo dešimtmečio pabaigos, simbolizuoja lesbiečių ir feminisčių stiprybę bei nepriklausomybę.

### „Lokių" subkultūra

Bear Brotherhood flag
„Lokiais" (angl. *bears*) vadinami gauruoti, stambūs (kai kada raumeningi) gėjai. Kai kurie „lokiai" demonstruoja grubų vyriškumą, todėl dažnai niekina ir vengia moteriškų vyrų. Tarptautinę „lokių" vėliavą 1995 m. sukūrė Craig Byrnes. Tokios vėliavos kabinamos prie naktinių klubų, kavinių, barų ir renginiuose, skirtuose tokio tipo žmonėms.

### Odos subkultūra

Leather Pride flag
Odos subkultūra labiausiai atsispindi gėjų bendruomenėje, tačiau tam tikros formos matomos lesbiečių, biseksualų bei heteroseksualų bendruomenėse. Odos subkultūros atstovai lytinių santykių metu mėgsta dėvėti erotiškus juodos odos drabužius ir aksesuarus. Odiniai rūbai buvo perimti iš motociklininkų (buvo daug gėjų – motociklininkų klubų). Motociklininkams šie rūbai buvo patogūs praktiškai, tačiau odos subkultūroje šios aprangos reikšmė jau liko tik simbolinė. Daugelis odos subkultūrą asocijuoja su BDSM.
Odos subkultūros vėliavą 1989 m. gegužės 28 d. pristatė Tony DeBlase.

Šaltiniai
---------

1. ↑  Plant, Richard (1988). *The pink triangle: the Nazi war against homosexuals* (revised leid.). H. Holt. p. 175. ISBN 978-0-8050-0600-1.
2. ↑  „Nazi Persecution of Homosexuals 1933-1945". Ushmm.org. Suarchyvuotas originalas 2012-01-19. Nuoroda tikrinta 2012-01-23. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
3. ↑  „The Rainbow Flag". Nuoroda tikrinta 2007-08-21. `{{cite journal}}`: Citatai journal privalomas `|journal=` (pagalba)
4. ↑  Gilbert Baker (18 October 2007). „Pride-Flyin' Flag: Rainbow-flag founder marks 30-years anniversary". Metro Weekly. Nuoroda tikrinta 2008-03-13.
5. ↑  „History, Bi Activism, Free Graphics". BiFlag.com. 1998-12-05. Nuoroda tikrinta 2012-01-23.
6. ↑  Koymasky, Matt; Koymasky Andrej (06-08-14). „Gay Symbols: Other Miscellaneous Symbols". Nuoroda tikrinta 2007-02-18. `{{cite web}}`: Patikrinkite date reikšmes: `|date=` (pagalba)
7. ↑  Riffenburg IV, Charles Edward (2008). „Symbols of the Gay, Lesbian, Bisexual, and Transgender Movements: The lambda". LAMBDA GLBT Community Services. Nuoroda tikrinta 2008-07-01.
8. ↑  „Origin of Gay & Lesbian Symbols". swade.net. Suarchyvuotas originalas 2008-01-01. Nuoroda tikrinta 22 January 2012. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
9. ↑  Ron Jackson Suresha. (2002). *Bears on Bears: Interviews and Discussions*. „Bear Ages and Stages", 54–58, 149, 179, 236, 260–262 ir 294 psl. Los Angeles: Alyson Publications. ISBN 1-55583-578-3.
10. ↑  „Flag History". Bearmfg.com. Nuoroda tikrinta 2012-01-23.
11. ↑  "Elegy for the Valley of Kings, "by Gayle Rubin, in *In Changing Times: Gay Men and Lesbians Encounter HIV/AIDS,* ed. Levine et al. University of Chicago Press